14.04.2023.

Sudac Hlača se ispričao predsjednici suda i strankama

Predsjednik Županijskog suda u Rijeci dr. sc. Vlado Skorup i predsjednica Općinskog suda u Crikvenici Ines Smokrović Kurilić upravo su izvijestili predsjednika Vrhovnog suda Republike Hrvatske o okolnostima postupanja suca Općinskog suda u Crikvenici Stalnoj službi u Krku Antona Hlače.

Sudac Hlača odgođena ročišta za 22. studeni 2023. zakazao je za mjesec svibanj ove godine i na taj način je otklonjena šteta za stranke te se ispričao predsjednici suda i strankama zbog neprimjerenog teksta obrazloženja svojih rješenja.

Bez obzira na ispriku suca predsjednik Vrhovnog suda očekuje od predsjednice Općinskog suda u Crikvenici odnosno predsjednika Županijskog suda u Rijeci kao neposredno nadređenog tijela sudske uprave pokretanje postupka sukladno odredbama Zakona o Državnom sudbenom vijeću.

|  |  |
| --- | --- |
|   glasnogovornik Vrhovnog suda Republike Hrvatske sudac Željko Pajalić | *glasnogovornikVrhovnog suda Republike Hrvatskesudac Željko Pajalić* |